ΓΡΑΠΤΗ ΕΡΩΤΗΣΗ E-0692/97 υποβολή: Cristiana Muscardini (NI) και Gastone Parigi (NI) προς την Επιτροπή (6 Μαρτίου 1997)

Θέμα: 7Ελεγχος εστιών της κλασικής πανώλης των χοίρων από ζώα που προέρχονται από τη Γερμανία και την Ολλανδία

Το ζωωτεχνικό κεφάλαιο της Κοινότητας δοκιμάζεται από σοβαρές συγκυριακές δυσκολίες η τελευταία εκ των οποίων χρονολογικά είναι οι πολυάριθμες περιπτώσεις κλασικής πανώλους των χοίρων στην Γερμανία και την Ολλανδία λίγες ημέρες πριν (9/10 Φεβρουαρίου 1997).

Η διάδοση της εν λόγω ασθενείας, εάν δεν σταματήσουν επειγόντως οι εισαγωγές σ' όλο το έδαφος της Κοινότητας και ιδιαίτερα στην Ιταλία που είναι και ο κύριος εισαγωγέας, από τις ολλανδικές διοικητικές περιφέρειες του Άμστερνταμ, Ρότερνταμ, Μπρέντα, Νίμεγκεν, Ντούτινχεν και Άπελντορμ και από τα Γερμανικά ομόσπονδα κρατίδια του Μέκλεμπουργκ, Δυτικής Πομερανίας, Κάτω Σαξονίας, Βορείου Ρήνου- Βεστφαλίας, Βρέμης, Βαυβαυρίας, Ανατολικού και Δυτικού Πρίγκνιτσ, Βραδεμβούργου και Ρούπιν θα δημιουργήσει μία κατάσταση κρίσης που θα οδηγήσει στη σφαγή όλης της παρτίδας των εισαγομένων χοιρινών χωρίς καμία παρέμβαση αποζημίωσης εκ μέρους των ενδιαφερομένων κρατών.

Ζητείται από την Επιτροπή να προβλέψει επειγόντως το μπλοκάρισμα των εισαγωγών 7 μία οδηγία που θα χρησιμεύσει στην ένταξη των ελέγχων των εξαγωγών χοιρινών από τη Γερμανία και την Ολλανδία προς τις κοινοτικές χώρες και μία οδηγία που θα ενημερώνει τις οδηγίες σχετικά με τον έλεγχο της πανώλης των χοίρων στην Γερμανία και την Ολλανδία προβλέποντας τον έλεγχο του ορού αναγνωριστικού χαρακτήρα, τον έλεγχο του ορού με υγειονομική δέσμευση και τη δειγματοληψία του 10% των ζώων που εξάγονται από τις προαναφερθείσες περιοχές.

Aπάντηση του κ. Fischler εξ ονόματος της Επιτροπής (17 Απριλίου 1997)

Τα μέτρα ελέγχου που πρέπει να εφαρμόζονται από τα κράτη μέλη σε περίπτωση που επιβεβαιώνεται ένα κρούσμα στο πλαίσιο της οδηγίας 80/217/ΕΟΚ ((ΕΕ L 47 της 21.2.1980 )) του Συμβουλίου αφορούν μολυσμένα κοπάδια, επιδημιολογική έρευνα για τον εντοπισμό της πηγής της μόλυνσης και την ενδεχόμενη εξάπλωση του ιού από το μολυσμένο κοπάδι καθώς και τον καθορισμό περιορισμών των κινήσεων. Οι περιορισμοί των κινήσεων εφαρμόζονται σε μία προστατευόμενη ζώνη με ελάχιστη ακτίνα 3 χλμ. γύρω από τον τόπο στον οποίο παρουσιάστηκαν κρούσματα και σε μία ζώνη επιτήρησης με ελάχιστη ακτίνα 10 χλμ. Οι περιορισμοί αυτοί έχουν στόχο να παρεμποδίσουν την εξάπλωση του ιού σε χοίρους οι οποίοι ενδέχεται να επωάζουν την κλασική πανώλη των χοίρων αλλά δεν εμφανίζουν κλινικά συμπτώματα της ασθένειας.

Λόγω της κατάστασης που επικρατούσε στις αρχές του Φεβρουαρίου 1997, όσον αφορά την ασθένεια, αποφασίστηκε να θεσπιστούν ειδικά μέτρα διασφάλισης επιπλέον αυτών που προβλέπονται από την οδηγία 80/217/ΕΟΚ. Με την απόφαση της Επιτροπής 97/116/ΕΚ ((ΕΕ L 42 της 13.2.1997 )), καθιερώθηκε απαγόρευση των εξαγωγών χοίρων από 5 ομόσπονδα κράτη της Γερμανίας σε άλλα κράτη μέλη, ενώ η απόφαση 97/122/ΕΚ ((ΕΕ L 45 της 15.2.1997 )) απαγορεύει τις εξαγωγές χοίρων από 7 ή 9 περιφέρειες των Κάτω Χωρών. Όταν θεσπίζονται μέτρα διασφάλισης θεωρούνται ότι έχουν προσωρινό χαρακτήρα και, επομένως, τα μέτρα υπόκεινται σε τακτικές αναθεωρήσεις, για να εξασφαλιστεί ότι αντικατοπτρίζουν την εξέλιξη της ασθένειας και συνεχίζουν να παρέχουν προστασία κατά της εξάπλωσης της μόλυνσης.

Το ενδοκοινοτικό εμπόριο ζωντανών χοίρων διέπεται από τους σχετικούς με την υγεία όρους που θεσπίζονται στην οδηγία 64/432/ΕΟΚ ((ΕΕ L 121 της 29.7.1964 )) του Συμβουλίου. Ένας από τους όρους που πρέπει να πληρείται από τους χοίρους που αποτελούν αντικείμενο ενδοκοινοτικού εμπορίου είναι ότι τα ζώα δεν πρέπει να προέρχονται από μία περιοχή που υπόκειται σε περιορισμούς λόγω κρουσμάτων κλασικής πανώλης των χοίρων. Αυτό σημαίνει ότι οι χοίροι δεν πρέπει να προέρχονται από μία ζώνη προστασίας ή επιτήρησης που καθορίζεται σύμφωνα με τις διατάξεις της οδηγίας 80/217/ΕΟΚ. Οι περιορισμοί που αφορούν τις κινήσεις των κοπαδιών και που θεσπίζονται γι' αυτές τις ζώνες εξακολουθούν να ισχύουν για μία καθορισμένη χρονική περίοδο και μέχρις ότου οι χοίροι σε όλες τις εκμεταλλεύσεις έχουν υποστεί κλινική εξέταση και έχουν βρεθεί απαλλαγμένοι από την ασθένεια. Επιπλέον πρέπει να πραγματοποιείται ορρολογική επιτήρηση με αντιπροσωπευτικά δείγματα από τις εκμεταλλεύσεις και η απουσία αντισωμάτων στον ιό της κλασικής πανώλης των χορίων αποτελεί προϋπόθεση για την άρση των περιορισμών των κινήσεων.

Η νομοθεσία που διέπει τα μέτρα που πρέπει να ληφθούν πριν την άρση των περιορισμών των κινήσεων λαμβάνει υπόψη ότι η ορρολογική δοκιμασία αποτελεί σημαντικό διαγνωστικό εργαλείο για την ανίχνευση ενδεχόμενης χρόνιας μόλυνσης που δεν είναι προφανής. Έτσι, μία περιοχή δεν μπορεί να αλλάξει καθεστώς υγείας και από ζώνη προστασίας ή επιτήρησης να μετατραπεί σε περιοχή απαλλαγμένη από την ασθένεια προτού πραγματοποιηθεί η ορρολογική δοκιμασία.

Έχει συζητηθεί επανειλημμένως να πραγματοποιούνται ορρολογικές δοκιμασίες ρουτίνας των χοίρων που προορίζονται για εξαγωγή και προέρχονται από περιοχές απαλλαγμένες από την κλασική πανώλη των χοίρων. Ωστόσο, η αξία ενός τέτοιου συστήματος δοκιμασίας συζητείται υπό το φως της πείρας που αποκτήθηκε κατά τα πρόσφατα έτη από πολλά κράτη μέλη. Ως παράδειγμα μπορεί να αναφερθεί η Γερμανία η οποία διεξήγαγε τέτοιους ορρολογικούς ελέγχους σε εθνική κλίμακα κατά το 1995 και 1996. Ο έλεγχος το 1995 βασίστηκε στην απόφαση 94/884/ΕΚ ((ΕΕ L 352 της 31.12.1994 )) της Επιτροπής και συμπεριελάμβανε 600.000 ζώα ενώ ο έλεγχος κατά το 1995 αφορούσε περίπου 400.000 ζώα. Οι δύο έλεγχοι, οι οποίοι αφορούσαν περίπου 1 εκατ. ζώα δεν οδήγησαν στη διαπίστωση ούτε μίας περίπτωσης ασθένειας ή στην ανίχνευση αντισωμάτων στον ιό της κλασικής πανώλης των χοίρων.